### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 9. marts 2022 har vedtaget Magistratens indstilling i overensstemmelse med erklæring fra Teknisk Udvalg af 2. marts 2022.

Dansk Folkepartis byrådsgruppe kunne tiltræde indstillingen med den bemærkning, at arealet i [adresse] ønskes udtaget, og at der i kommende arealudvælgelser i højere grad arbejdes med lokal borgerinddragelse med fokus på betydning for infrastruktur, grønne områder, velfærdstilbud og idrætsfaciliteter.

Endelig vedtagelse af Temaplan Arealer til alle boligtyper. Tillæg nr. 86 til Kommuneplan 2017.

### Resumé

[adresse] til alle boligtyper er en af temaplanerne, der indgår i Kommuneplan 2021. [adresse] skal sikre, at den kommende boligudvikling på bar mark udtrykkes i blandede boligformer, så efterspørgslen efter grunde til fritliggende boliger også kan imødekommes.

Med temaplanen ændres der på hovedstrukturteksten, der indeholder retningslinjerne om boligarealer og på de konkrete rammer.

Med byrådets beslutning 9. juni 2021 har planforlaget været i offentlig høring i perioden 16. juni til 31. august 2021. Der indkom 615 høringsbidrag i perioden. Bolig- og Planstyrelsen har herudover fremsendt en indsigelse mod planforslaget, som ophæves, hvis byrådet tiltræder de foreslåede ændringer om at udtage arealforslag i kystnærhedszonen og konvertering af et støjramt område i [adresse] til teknisk anlæg.

Med temaplanforslaget blev der foreslået tillagt et areal på 406 ha bar-markarealer til kommuneplanens rammeområder dedikeret til boligformål.

Det foreslås, at temaplanens arealudlæg reduceres til 306 ha. Herved imødekommes et meget stort antal høringsbidrag fra bl.a. Skæring og Hjortshøj samt indsigelsen fra Bolig- og Planstyrelsen.

Med indstillingen imødekommes det desuden, at ca. 126 ha eventuelt kan indgå i en efterfølgende planlægning. Det er vurderingen, at de 126 ha vil kompensere for de arealer, der udtages i forhold til temaplanens målsætningstal.

De foreslåede nye kommuneplanrammer sikrer, at der er arealer til, at de nye grunde indgår i en mere eller mindre blandet boligstruktur med andre boligtyper. Herudover sikres plads til fælles opholdsarealer og arealer til regnvands- og skybrudshåndtering.

### Indstilling

At 1) Temaplan Arealer til alle boligtyper vedtages endeligt med de i bilag 7 foreslåede ændringer.

At 2) det tiltrædes, at indsigelsen fra Bolig og Planstyrelsen imødekommes med de ændringer af temaplanen, der fremgår af brev fra Bolig- og Planstyrelsen, indstillingens bilag 6.

At 3) det tiltrædes, at høringsbidragene besvares, som det fremgår af indstillingens bilag 1.

### Sagens forløb

17-12-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 20-12-2021 Magistraten

Fremsendes til [adresse] med bemærkning, at Magistraten i mødet den 20. december 2021 anbefaler, at byrådet tiltræder Magistratsafdelingen for Teknik og Miljøs indstilling af 13. december 2021.

Solveig Nissen og Winnie Thorsen tog forbehold.

Magistratsafdelingen for Teknik og Miljø udarbejder notat.

Rådmand Zehnia Jakobsen var forhindret i at deltage i sagens behandling.

 19-01-2022 [adresse]
Fremsendes til Teknisk Udvalg til behandling i henhold til beslutning i byrådets møde den 19. januar 2022.
 26-01-2022 Teknisk Udvalg
Sagen blev udsat.
 31-01-2022 Teknisk Udvalg
Sagen blev udsat.
 09-02-2022 Teknisk Udvalg
Sagen blev udsat.
 21-02-2022 Teknisk Udvalg
Sagen blev udsat.
 02-03-2022 Teknisk Udvalg

Helge Andersen, Vagn Clausen, Doris Holst, Ivan Danielsen, Otto Toft og Aksel Dam kunne tiltræde indstillingen i overensstemmelse med udvalgets anbefaling om, at område 12 beliggende ved Lars Henriksen udtages af planen, da hovedparten af området er beliggende på sårbart grundvandsområde. Den fremtidige anvendelse for perspektivarealet undersøges nærmere i forbindelse med Planstrategi 2023 og efterfølgende kommuneplanrevision.

Doris Holst bemærkede endvidere, at alt fra selve byggeriet til den nødvendige infrastruktur skal udvikles klimamæssigt meget ambitiøst, og at SF vil have bevågenhed på skovrejsning ved Trige.

Otto Toft bemærkede endvidere, at Venstre gerne havde set, at man som minimum havde inddraget erstatningsareal svarende til de omkring 60 hektar, der med udvalgets anbefaling tages ud af temaplanen. Ydermere ønsker Venstre, at alle tidligere ansøgte arealer til kommuneplanen 2017, samt fremsendte høringssvar, der vedrøre nye arealer i forbindelse med denne temaplan vurderes, beskrives og eventuelt inddrages i Planstrategi 2023.

Aksel Dam bemærkede endvidere, at arealet i [adresse] ønskes udtaget, og at der i kommende arealudvælgelser i højere grad arbejdes med lokal borgerinddragelse med fokus på betydning for infrastruktur, grønne områder, velfærdstilbud og idrætsfaciliteter.

Viola Olesen tog forbehold.

 09-03-2022 Aarhus Byråd

Tilbagesendes Magistratsafdelingen for Teknik og Miljø med bemærkning, at byrådet i sit møde den 9. marts 2022 har vedtaget Magistratens indstilling i overensstemmelse med erklæring fra Teknisk Udvalg af 2. marts 2022.

Dansk Folkepartis byrådsgruppe kunne tiltræde indstillingen med den bemærkning, at arealet i [adresse] ønskes udtaget, og at der i kommende arealudvælgelser i højere grad arbejdes med lokal borgerinddragelse med fokus på betydning for infrastruktur, grønne områder, velfærdstilbud og idrætsfaciliteter.